Stovner politistasjon

Stovner politistasjon er en politistasjon i Oslo etablert i 1991. Stasjonen ligger på Stovner i Aasta Hansteens vei 10 ved Fossumveien. Bygget er tegnet av Telje–Torp–Aasen Arkitektkontor. Stasjonen har kallesignalet «N» = November. Stasjonens krets omfatter Groruddalen. 

Etter politireformen er Stovner Politistasjon og Manglerud Politistasjon slått sammen til én enhet. Et nytt stasjonsbygg er planlagt på Alfaset.

Historie  
Stasjonen tok over for Økern politistasjon som lå inne på Økern senter. Den stasjonen hadde kallesignalet «Ø», for Økern. Kallesignalet ble beholdt en stund etter at stasjonen flyttet til Stovner. Kallesignalet «Ø» for Økern var ikke basert på fonetiske alfabet slik de andre kallesignalene til Oslo politidistrikt er.

Stasjonen er også tidligere blitt utvidet med et tilbygg. Det ble samtidig etablert en større politigarasje.

Oslo politidistrikt
Bydel Stovner
Byggverk i Oslo
Politistasjoner i Norge
Byggverk fullført i 1991